" Apocrypha XII " deur M.M. WALTERS
M. M. Walters Apocrypha XII En de Heere God maakte voor Adam en zijne vrouw rokken van vellen en toog ze hun aan. Genesis 3:21 Toe Eva haar tussen die vyebome aantrek in modes deur die hemelse Hartnell - die sagte dassiebroekie en die stoute bra van springbokvel, die handgelooide miniromp wat wip en 'n tweede sondeval voorspel - toe sis die slange. O jou soete meisiekind uit die paradys! Vermakerig het sy haar lae hals en bene aan die engele voor die poort gewys!